নাম প্রকাশে অনিচ্ছুক মন্ত্রণালয় ও অধিদফতরের একাধিক কর্মকর্তা জানিয়েছেন, মৎস্য ও প্রাণিসম্পদ সচিবের সঙ্গে দুর্নীতিবাজ উপপরিচালক, চলতি দায়িত্বে পরিচালক ও অতিরিক্ত দায়িত্বে মহাপরিচালক আইনুল হকের বিশেষ ঘনিষ্ঠতা রয়েছে। দু’জনের বাড়িও একই এলাকায়, মাত্র কয়েক কিলোমিটারের দূরত্ব। আর এ কারণেই ডিজি যত অপকর্ম করেন তার বিরুদ্ধে কোনো ব্যবস্থা নেয়া হচ্ছে না। উল্টো তার দুর্নীতির তদন্ত ধামাচাপা দিয়ে তাকে পদোন্নতি দেয়ার জন্য অবৈধভাবে প্রস্তাব পাঠানো হয়েছিল এমএসটিতে। যে কারণে সুপিরিয়র সিলেকশন বোর্ড (এসএসবি) প্রাণিসম্পদ মন্ত্রণালয়ের সচিবকে কৈফিয়তও তলব করেছিল। অবাক ব্যাপার হলো, প্রাণিসম্পদ সচিব তারপরও এই দুর্নীতিবাজ ডিজি আইনুল হককে দুর্নীতি-অপকর্মে প্রশ্রয় একের পর এক দিয়েই চলেছেন।